ที่ มท ๐๘16.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ตุลาคม ๒๕6๕

เรื่อง รายงานข้อมูลผลการดำเนินการสร้างสนามเด็กเล่นสร้างปัญญาขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด(ตามบัญชีแนบท้าย)

 ตามที่กรมส่งเสริมการปกครองท้องถิ่น มีนโยบายในการส่งเสริมและสนับสนุนให้เด็กปฐมวัยภายในท้องถิ่น มีพัฒนาการสมบูรณ์ตามวัยครบทั้ง ๔ ด้าน ได้แก่ ด้านร่างกาย อารมณ์ สังคมและสติปัญญาผ่านการเล่นสนามเด็กเล่นสร้างปัญญา ตามโครงการส่งเสริมการเรียนรู้เด็กปฐมวัย ท้องถิ่นไทย ผ่านการเล่น ตั้งแต่ปีงบประมาณ พ.ศ. ๒๕๖๑ จนถึงปัจจุบัน และให้องค์กรปกครองส่วนท้องถิ่นพิจารณาดำเนินการสร้างสนามเด็กเล่นสร้างปัญญาตามความเหมาะสมกับสภาพบริบทและพื้นที่ อย่างน้อย ๑ แห่ง ในปีงบประมาณ พ.ศ. ๒๕๖๒ นั้น

 กรมส่งเสริมการปกครองท้องถิ่น ได้รับการประสานจากกระทรวงมหาดไทยเพื่อขอข้อมูลสนามเด็กเล่นสร้างปัญญาขององค์กรปกครองส่วนท้องถิ่น ประกอบการพิจารณาส่งเสริมและสนับสนุน
ให้เด็กปฐมวัยภายในท้องถิ่นมีพัฒนาการสมบูรณ์ตามวัยเต็มตามศักยภาพ จึงขอความร่วมมือจังหวัดสรุปข้อมูลผลการดำเนินการสร้างสนามเด็กเล่นสร้างปัญญาขององค์กรปกครองส่วนท้องถิ่นในพื้นที่ ตามแบบรายงานข้อมูลสนามเด็กเล่นสร้างปัญญา ประจำปีงบประมาณ พ.ศ. ๒๕๖๑ - ๒๕๖๕ และรายงานให้กรมส่งเสริมการปกครองท้องถิ่นทราบ ภายในวันจันทร์ที่ ๓๑ ตุลาคม ๒๕๖๕ ผ่าน Google Forms ได้ที่ลิงค์ [https://shorturl.asia/Zl3Cj หรือ](https://shorturl.asia/Zl3Cj%20%E0%B8%AB%E0%B8%A3%E0%B8%B7%E0%B8%AD) QR Code ท้ายหนังสือนี้

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น



กองส่งเสริมและพัฒนาการจัดการศึกษาท้องถิ่น

ร.อสถ. ..............................................

ผอ.กศ. ..............................................

ผอ.กง.ปศ. .........................................

หน.ง. ................................................

จนท. .................................................

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ ๒๒๔๑ ๙๐21-3 ต่อ 41๖ โทรสาร ต่อ 418

ไปรษณีย์อิเล็กทรอนิกส์ saraban@dla.go.th